-Μπρίμσλεϊ. -Μεγαλειοτάτη.
Οι υποχρεώσεις μου για τη βδομάδα;
Υποχρεώσεις, Μεγαλειοτάτη;
Θα επισκεφτώ ενδεείς, ορφανά;
Θα συναντήσω τις κυρίες των τιμών.
Είναι σημαντικό. Έχεις τόσα να κάνεις.
Τέχνη, πινακοθήκες του Λονδίνου.
Λατρεύω το θέατρο και τη μουσική.
Θα πάω σε κάποιο κονσέρτο;
Μεγαλειοτάτη, δεν έχετε υποχρεώσεις.
Μα πώς...
Δεν έχω υποχρεώσεις;
Όχι, Μεγαλειοτάτη.
Μπρίμσλεϊ, είμαι η βασίλισσα.
Έχω καθήκοντα, επίσημα καθήκοντα, όχι;
-Μάλιστα, πολλά καθήκοντα. -Και πώς δεν έχω υποχρεώσεις;
Για την ώρα απολαμβάνετε
τις πρώτες μέρες του γάμου.
Είναι ο μήνας του μέλιτος.
Μάλιστα, Μεγαλειοτάτη.
Το κοινοβούλιο το αποκαλεί "το Μεγάλο Πείραμα".
Είναι μεγάλο πείραμα η προσφορά τίτλων σε όσους μοιάζουν με τη νέα βασίλισσα.
Μα γίνεται πολύς λόγος. Πρέπει να στεφθεί με επιτυχία.
-Θα στεφθεί, λόρδε Μπιουτ. -Τι γνωρίζουμε;
Ταιριάζουν.
Ασφαλώς. Εκείνος είναι ο βασιλιάς.
Με όλες ταιριάζει.
-Εκείνη είναι τυχερή. -Δεν είναι αυτό το θέμα.
Ποιο είναι το θέμα;
-Δεν μπορώ με γυνή παρούσα. -Μάλιστα.
-Τελειώσαμε, λοιπόν. -Να το αναφέρω στη Βουλή των Λόρδων;
Είναι όλα πολύ σύγχρονα πλέον.
Στην εποχή μου, υπήρχαν επτά άτομα στην κάμαρα τη νύχτα του γάμου
για να γίνουν μάρτυρες της συζυγικής πράξης,
για να επιβεβαιώσουν ότι ο πατέρας του Γεωργίου κι εγώ
πράξαμε τα δέοντα για να τον αποκτήσουμε.
Τώρα είθισται να μένει μόνο το ζεύγος,
που, κανονικά, θαρρώ πως δεν θα ήταν θέμα.
Ένας άνδρας, μια γυναίκα, η ευκαιρία να...
Αλλά εδώ μιλάμε για τον Γεώργιο.
Ή, μάλλον, τον βασιλιά.
Και γνωρίζουμε όλοι ότι ο Γεώργιος, ο βασιλιάς, μπορεί να...
Είναι τέλειος. Συμφωνούμε όλοι σ' αυτό.
-Ο βασιλιάς είναι τέλειος. -Ο ισχυρότερος βασιλιάς.
-Αλλά κάνει του κεφαλιού του. -Είναι πολύ ανεξάρτητος.
Αυθεντικότατος στοχαστής.
Μα αν αυτό που συμβαίνει συνήθως τη νύχτα του γάμου
δεν συνέβη,
θα επλήττετο το Μεγάλο Πείραμα.
Δεν πρέπει να υπάρξουν αμφιβολίες.
-Δεν θα υπάρξουν. -Ουδεμία.
Είναι ένα υπέροχο πείραμα. Ζήτω το πείραμα.
Έκανε την πράξη ή όχι;
ΜΠΡΙΤΖΕΡΤΟΝ: Η ΙΣΤΟΡΙΑ ΤΗΣ ΒΑΣΙΛΙΣΣΑΣ ΚΑΡΛΟΤΤΑΣ
Η υπομονή δεν είναι πάντα αρετή.
Η πάροδος του χρόνου δεν αποφέρει πάντα αγλαούς καρπούς,
κι ίσως το καλό πράγμα
να μην αργεί πάντα να γίνει.
Ωστόσο, υπάρχουν κάποιες πολύ ξεχωριστές χαρές
που αξίζουν την αναμονή.
Για να σε δω.
-Όχι. -Μα, μητέρα...
Πιστεύω ότι θα τη συμπαθήσεις. Είναι αξιαγάπητη.
Είναι ηθοποιός. Όχι. Χώρισε και βρες μια κατάλληλη.
Υπάρχουν ήδη τέκνα.
-Ντροπή σου. -Αν την αγαπά...
-Μιλάς κι εσύ. -Ευχαριστώ.
Με την παντρεμένη φιλενάδα.
-Η σύζυγός σου, Φρειδερίκε; -Έχω 20 χρόνια να τη δω.
Αν ήμουν σύζυγός σου, κι εγώ θα το έσκαγα.
Πώς δεν έχει συνάψει κανείς σας μια τίμια σχέση;
Μητέρα, ίσως είναι αργά πια. Οι αδερφές μας δεν τεκνοποιούν πια.
-Κάναμε ό,τι μπορούσαμε. Ίσως... -Όχι.
Ο πατέρας κι εγώ προσφέραμε στη Βρετανία μια υπέροχη γενιά.
Δεν θα τελειώσει μ' εσάς. Το όνομα θα συνεχιστεί.
-Θα το συνεχίσετε. -Δεν είναι τόσο απλό.
-Δεν πρόκειται... - ...δεν θα έχει κατάληξη...
Δεν έχω καμία ευθύνη. Έχω ένα χρέος, αλλά δεν μπορώ να...
Διότι οι κυρίες είναι...
Αναρωτιέται κανείς, όσο αναμένουμε να δούμε ποιο τέκνο του βασιλιά
θα μας φέρει πιο κοντά σ' έναν βασιλικό διάδοχο,
αν η υπομονή είναι αρετή ή βάρος
για την αγαπητή βασίλισσα Καρλόττα.
Μπρίμσλεϊ.
Μάλιστα, Μεγαλειοτάτη.
Ετοίμασε την άμαξα.
Μάλιστα, Μεγαλειοτάτη. Με προορισμό;
Θα πάμε στον σύζυγό μου.
Πού είναι;
-Δεν σας περιμέναμε. -Πού είναι;
Στο αστεροσκοπείο, Μεγαλειοτάτη.
Περίμενε εδώ.
Ίσως είναι για καλό.
Ίσως.
Ίσως είναι για κακό.
Θέλετε να περάσετε μέσα όσο περιμένουμε;
Να ζεσταθείτε λίγο. Κάνει κρύο.
Σας ευχαριστώ. Πολύ ευγενική και γενναιόδωρη προσφορά.
Ζηλεύω που ο βαλές του βασιλιά
έχει καλύτερα διαμερίσματα από εμένα.
Αναμενόμενο.
Είμαι πιο σημαντικός από σένα.
Το παλάτι ζητά αναφορά.
-Τι θα τους πεις; -Εγώ; Γιατί εγώ;
Εκείνος δεν ολοκλήρωσε τον γάμο.
Ας τον αποπλανούσε.
Εκείνη είναι μια αγνή κι ευπρεπής κυρία.
-Το λες με δηκτικό τόνο. -Ίσως να έβαλες το χέρι σου.
Δεν τον ελέγχω.
Τον υπηρετείς. Τον γνωρίζεις.
Υπάρχει κάποιο πρόβλημα;
Κάποια παραμόρφωση; Έχει τίποτα το όργανό του;
Εντελώς ανάρμοστο.
Ρωτάω.
Έχουμε πρόβλημα.
Μια χαρά είναι το όργανό του.
Ευμέγεθες.
Απ' ό,τι έχω δει, το όργανό του είναι ευμέγεθες κι εύρωστο.
Καμία παραμόρφωση.
Εκείνη είναι όμορφη,
αλλά ίσως να μην του αρέσει, να μην είναι του γούστου του.
Δεν ξέρω το γούστο του.
Γυναίκες. Πέραν αυτού, δεν έδωσα ποτέ προσοχή.
Κοίτα...
Ίσως πρέπει να περάσουν χρόνο μαζί, όπως κάνουν τώρα.
Υποθέτεις ότι θα περάσουν ένα τέταρτο μαζί;
Είκοσι λεπτά, ας ελπίσουμε.
Τι είναι εδώ;
Καρλόττα.
Γεια σου. Να σε.
Αστεροσκοπείο, για να κοιτάζω τα αστέρια.
Σήμερα είναι μια πεντακάθαρη βραδιά.
Φαίνονται οι αστερισμοί,
και νομίζω...
ότι βλέπω κι έναν πλανήτη.
Έλα. Κοίτα.
-Αυτό έκανες; -Ορίστε;
Από τον γάμο.
Έτσι περνάς τον χρόνο σου από τον γάμο και μετά;
Είναι συναρπαστικό. Έχουν ευθυγραμμιστεί...
-Εδώ μέσα; -Στο αστεροσκοπείο.
Γεώργιε, τι έχω κάνει;
Τι λάθος έκανα;
-Δεν έκανες λάθος. -Σε πρόσβαλα;
-Όχι. -Με κάτι που έκανα;
-Όχι, Καρλόττα... -Τότε, τι κακό έχω;
-Δεν έχεις κάτι κακό. -Κάτι κακό πρέπει να έχω.
Μη γίνεσαι παράλογη.
Γεώργιε, νόμιζα ότι πας σε πορνείο.
Ξέρεις τι σημαίνει η λέξη;
Ξέρω τι είναι το πορνείο. Σχεδόν.
Έχω αδερφούς. Αυτό δεν σημαίνει...
Λέω ότι ίσως ήταν καλύτερα αν επισκεπτόσουν πορνείο.
Θα μου φαινόταν πιο λογικό.
Μα εσύ προτιμάς τα αστέρια από τη συντροφιά μου.
-Δεν είπα ότι προτιμώ... -Είσαι στο δωμάτιο...
Αστεροσκοπείο.
Το μοναδικό του είδους στη χώρα.
Σ' αυτό το μοναδικό του είδους δωμάτιο
κοιμάσαι, τρως
κι ενθουσιάζεσαι με τους αστερισμούς απ' τη νύχτα του γάμου κι έπειτα,
ενώ εμένα με στολίζουν σαν κούκλα στο αποπνικτικό σπίτι
τρις ημερησίως, ενώ δεν πάω πουθενά,
δεν μιλάω και δεν κάνω τίποτα.
Βασίλισσα είσαι. Ό,τι θες μπορείς να κάνεις.
-Όχι να 'μαι μαζί σου. -Έλα τώρα.
Γεώργιε!
Γιατί παραπονιέσαι;
Είμαι δεκαεπτά ετών. Αιφνιδίως, γίνομαι βασίλισσα
σε μια ξένη χώρα με περίεργο φαγητό και έθιμα.
Δεν καταλαβαίνεις, γιατί γι' αυτό προοριζόσουν εσύ.
Δεν μπορώ να κάνω ό,τι θέλω.
Δεν μπορώ να πάω στη μοδίστρα ή στις πινακοθήκες.
Δεν μπορώ να κάνω φίλους.
Πρέπει να αποστασιοποιούμαι.
Δεν ξέρω ψυχή εδώ, μόνο εσένα.
Είμαι ολομόναχη. Κι εσύ προτιμάς τον ουρανό από μένα.
-Γεώργιε! -Τι;
Πες κάτι!
-Δεν θέλω συγκρούσεις. -Θέλω εγώ!
Σε θέλω δίπλα μου! Σύμμαχό μου!
Πήγαινε σπίτι, Καρλόττα.
Ικανοποιημένοι φαίνονται.
Ευχαριστημένοι φαίνονται.
Περίμενα κάτι περισσότερο
απ' την ικανοποίηση και την ευχαρίστηση.
Είναι θαύμα μαζί. Εκείνος έχει ξετρελαθεί.
Αλήθεια; Ο βασιλιάς Γεώργιος έχει ξετρελαθεί;
Δεν θα αποσαφήνιζα τα συναισθήματά του.
Όχι βέβαια. Εννοούσα ότι φαίνεται χαρούμενος.
Με τι αποδείξεις;
Μιλά και περπατά πολύ.
Γελά. Γελά πολύ. Είναι πολύ συγκινητικό να το βλέπεις.
Και οι σχέσεις τους;
Οι σχέσεις τους;
Οι συζυγικοί δεσμοί.
Δεσμοί;
Η χήρα πριγκίπισσα επιθυμεί να επιβεβαιώσει
ότι ο γάμος ολοκληρώθηκε.
Σεξουαλικώς.
Για το καλό της χώρας ρωτά.
Ασφαλώς.
Το λοιπόν;
Βεβαίως.
Δηλαδή, έτσι φαίνεται.
Επιτυχημένος ο μήνας του μέλιτος.
Συμφωνείτε επ' αυτού, Μπρίμσλεϊ;
Πολύ επιτυχημένος.
Ναι.
Εξαίσια. Εξαιρετικά.
Ίσως να μάθουμε νέα για διάδοχο το επόμενο δεκαπενθήμερο.
Πρωινά, απογεύματα, μεσάνυχτα, τώρα και την ώρα του τσαγιού!
Έπινα το τσάι μου, Κόραλ. Κεντούσα ένα μαξιλάρι!
Λυπάμαι πολύ, κυρία μου. Ξέρουμε τι το προκάλεσε;
Πήγε πρώτη φορά στη Γουάιτ στο Μέιφερ.
Τη λέσχη κυρίων;
Καθώς φαίνεται, ως ευγενής της καλής κοινωνίας,
έχει δικαίωμα εισόδου, αλλά του την απαγόρευσαν.
Κυρία μου, το ίδιο συνέβη στον λόρδο Σμάιθ-Σμιθ και στους Κεντ.
Ο σύζυγός μου έχει βαλθεί να γίνει αποδεκτός.
Φρικτή η καλή κοινωνία. Ακόμα κι οι καμαριέρες έχουν ύφος.
Άσχημα ήταν τα πράγματα πριν; Όχι ότι καταλαβαίνω εγώ.
Ο τίτλος φταίει. "Λόρδος Ντάνμπερι".
Τώρα που πήρε μια γεύση, δεν θα τη στερηθεί.
Αύριο θα προσπαθήσει να πάει στο κυνήγι.
Θα έχω νερό στη φωτιά για το μπάνιο σας για όποτε χρειαστεί.
Αρκεί να με καλέσετε.
Θα χρειαστώ κι αλοιφή για το εσωτερικό των μηρών.
Ήμαρτον.
Κι αν μου σπείρει κι άλλο ένα γιγάντιο μωρό;
Πρέπει να δράσει.
Δεν θα τον αναγκάσω.
Είπες στην πριγκίπισσα ότι ολοκλήρωσε τον γάμο.
Τι θα έλεγες να κάνει;
Μια χειρονομία.
-Ναι; -Μια χειρονομία.
Θα προτείνω κάποιου είδους χειρονομία.
Πορτοκάλι.
Πηγαίνετέ το στην κουζίνα.
Μπορώ να κόψω και μόνη μου.
Ναι, Μεγαλειοτάτη.
Πορτοκάλι.
Ο βασιλιάς έστειλε δώρο.
Είναι στο φουαγιέ. Κι ένα σημείωμα, κυρία.
ΔΕΝ ΘΕΛΩ ΝΑ ΝΙΩΘΕΙΣ ΠΟΤΕ ΜΟΝΗ. ΓΕΩΡΓΙΟΣ Β.
Δείξε μου το δώρο.
Τι είναι αυτό;
-Το δώρο του βασιλιά. -Τι είναι, όμως;
Σκύλος, Μεγαλειοτάτη.
Όχι.
Οι σκύλοι είναι μεγαλοπρεπείς.
Πίντσερ, ποιμενικός, σνάουτσερ, μολοσσός. Αυτό είναι
παραμορφωμένο κουνέλι.
Αύριο θα δω τις κυρίες των τιμών.
Δεν επιτρέπεται στον μήνα του...
Θα το κάνω. Μη μου λες τι επιτρέπεται.
Μεγαλειοτάτη, μόνο εγώ
δεν θα σας το πω ποτέ αυτό.
Ωστόσο,
θα σας λέω τον καλύτερο τρόπο να κάνετε ό,τι δεν επιτρέπεται.
Δεν μπορώ να τις δω τον μήνα του μέλιτος;
Δεν θα ήταν συνετό να τις συναντήσετε όλες.
Είναι προτιμότερη η διακριτικότητα.
Αν προτιμηθεί η διακριτικότητα,
να εμπιστευτώ τη λαίδη Ντάνμπερι;
Πώς είναι το τσάι; Σ' αρέσει;
Μια χαρά, Μεγαλειοτάτη.
Τι όμορφο σκυλάκι, Μεγαλειοτάτη!
Παραμορφωμένο κουνέλι.
Λάθος μου, Μεγαλειοτάτη.
Καλοσύνη σας που με καλέσατε.
Συναντάτε χώρια τις κυρίες των τιμών;
Όχι.
Ο Μπρίμσλεϊ είπε ότι θα ήσουν διακριτική. Είμαι στον μήνα του μέλιτος.
Ο οποίος πάει περίφημα, παρεμπιπτόντως.
Είναι εξαίσιος μήνας του μέλιτος.
Ο σύζυγός μου είναι ο καλύτερος.
Μου χάρισε αυτό το όμορφο κουνέλι.
Επιτρέπεται να μιλήσω ελεύθερα;
Θα είμαι έξω από την πόρτα.
Παρακαλώ, μίλα ελεύθερα. Κανένας άλλος δεν το κάνει.
Ναι.
Πρώτον, είστε φρικτή ψεύτρα.
Δεν πίστεψα ούτε λέξη για τον μήνα του μέλιτος.
Μην το επιχειρήσετε ξανά δημοσίως.
Θα προκληθεί σκάνδαλο.
Ο δικός μου ήταν ολέθριος.
Δεν ήξερα τι να περιμένω τη νύχτα γάμου. Ήταν γέρος κι ανυπόμονος.
Κι ήταν όλο επώδυνο και τρομακτικό.
Δεν πειράζει αν η πρώτη νύχτα δεν ήταν ιδανική ή θεσπέσια.
Μεγαλειοτάτη.
Υπήρξε πρώτη νύχτα του γάμου, έτσι;
Ήταν κακός, αγενής κι εγωιστής.
Ήθελε μόνο να φύγει. Μάλλον ένιωθε άσχημα.
Δεν καταλάβαινε γιατί δεν ήθελα να μείνει στο Κιου,
ενώ εγώ είμαι εδώ, χωρίς ψυχή να μιλάω.
Μου χάρισε το ζωντανό, λες και θα διόρθωνε κάτι.
Αλλά αυτό δεν επανορθώνει...
Εξακολουθώ να μπορώ να μιλώ ελεύθερα;
Αναφέρομαι στην ολοκλήρωση του γάμου.
Με τον βασιλιά ολοκληρώσατε τον γάμο, σωστά;
Πρέπει να κάνετε...
Μεγαλειοτάτη, αν δεν ολοκληρωθεί ο γάμος,
δεν είστε παντρεμένη μαζί του.
Κινδυνεύει η θέση σας.
Κινδυνεύει το Μεγάλο Πείραμα.
Θεέ μου. Ολοκληρώσατε;
Ξέρετε τι εννοώ με το "ολοκληρώσατε";
Κάνατε τη συζυγική πράξη;
Σχετίζεται μ' αυτό το Μεγάλο Πείραμα;
Τον Μπρίμσλεϊ!
Θα χρειαστούμε χαρτί και κάρβουνο.
Πόσες φορές το εισάγει;
Όσες χρειαστεί, Μεγαλειοτάτη.
Πόση ώρα παίρνει;
Ενίοτε, μοιάζει με αιωνιότητα.
Θα το απολαύσω;
Δεν μου 'χει τύχει,
αλλά δεν το έχω σκεφτεί ως κάτι απολαυστικό.
Μάλλον ως αγγαρεία.
Ίσως αν συμβαίνει με κάποιον που συμπαθείς, να είναι αλλιώς.
Δεν συμπαθώ τον Γεώργιο,
οπότε δεν βρίσκω λόγο να μπαίνουμε καν στον κόπο.
Αυτό δεν είναι...
Μεγαλειοτάτη, εδώ είναι Βρετανία.
Λίγο καιρό πριν, αποκεφάλιζαν τις άτεκνες βασίλισσες.
Δεν θα συμβεί.
Δεν είναι αυτό το...
Μεγαλειοτάτη,
αυτό είναι σημαντικό.
Είστε πρώτη του είδους. Πρέπει να διασφαλίσετε τη θέση σας.
Ναι, αλλά δεν φταίω εγώ.
Προφανώς, δεν με θέλει.
Δεν μπορώ να τον αναγκάσω να θέλει να το κάνει.
Ίσως είναι καλό να μην είμαι βασίλισσα, να μην είμαστε παντρεμένοι.
Ίσως έτσι τα ξεχάσουμε όλα, και να γυρίσω σπίτι.
Πομεράνιαν είναι.
Το παραμορφωμένο κουνέλι.
Σκυλάκι είναι.
Ένα πολύ σπάνιο
και καθαρόαιμο πομεράνιαν.
Δεν τον άφησαν να κυνηγήσει;
Δεν τον άφησαν να κυνηγήσει.
Θαρρείς πως τους έστειλα φυλακή.
Να παντρευτούν ζητώ.
Αυτό μπορεί να 'ναι δύσκολο.
Απλό είναι.
Βρες μια ευγενή, παντρέψου την, κάντε παιδιά.
Τόσο παλιά τελετή, όσο η ίδια η Αγγλία. Όλοι το κάνουν.
Η χήρα υποκόμισσα Βάιολετ Μπρίτζερτον.
Κάθισε μαζί μας.
Μεγαλειοτάτη.
Με τιμά η πρόσκλησή σας.
Μεγάλη έκπληξη.
Είπα να απευθυνθώ σε ειδικό.
Ειδικό;
Έχεις πολλά παιδιά.
Ναι, έχω.
Κι εγώ έχω πολλά.
Όπως επιθυμείτε.
Πάντρεψες δύο παιδιά σε δύο χρόνια.
Πώς το κάνεις;
Τι πράγμα;
Πώς τους πείθεις να παντρευτούν;
Κοιτάξτε...
Βοηθά αν είναι ερωτευμένοι.
-Ερωτευμένοι; -Ναι.
Ο έρωτας επιλύει πληθώρα προβλημάτων.
Θα μιλήσω απλά, όλες ώριμες γυναίκες είμαστε.
Οι γιοι μου είναι ερωτευμένοι. Ερωτευμένοι με κοινές θνητές.
Ερωτευμένοι με καθολικές, ερωτευμένοι με ηθοποιούς.
Ερωτευμένοι με γυναίκες που έχουν ήδη παντρευτεί.
Το πρόβλημα δεν είναι ο έρωτας.
Το αποτέλεσμα του έρωτα είναι πάνω από 50 νόθα τέκνα.
Ήμαρτον.
Κι η λαίδη έχει πολλά παιδιά. Καμία ιδέα;
Τα τέσσερα παιδιά μου με τίμησαν
μετακομίζοντας πολλές ηπείρους μακριά.
Άλλωστε, ο γάμος είναι καθήκον,
όχι απόλαυση.
Μα μπορεί να γίνει απόλαυση.
Μπορεί να γίνει μια οδυνηρή, ισόβια ποινή.
Ο γάμος προσφέρει πολλά.
Συντροφικότητα. Παράδοση. Οικογένεια.
Ζεστασιά. Κι αν αφιερώσουν χρόνο στο να έρθουν κοντά...
Δεν είναι απαραίτητο να ξεκινήσει με έρωτα, καλλιεργείται αυτό.
Ο έρωτας ανθίζει ακόμα και στους πιο ακανθώδεις κήπους.
Ανθισμένος έρωτας.
Οι παρομοιώσεις με ανακάτευσαν, αλλά επικροτώ το επιχείρημα.
Θα τους βρω συζύγους, θα διατάξω τους γάμους,
κι ας ασχοληθούν εκείνοι με τον έρωτα, αφότου αποκτήσουν παιδιά.
-Δεν είπα ακριβώς... -Μπρίμσλεϊ.
Πες στον αρχιθαλαμηπόλο
να συντάξει λίστα με τις ανύπανδρες Ευρωπαίες.
Ευχαριστώ.
Παρακαλώ, Μεγαλειοτάτη.
Κοιμήσου, ΠομΠομ.
Άργησες.
Θα σηκωθεί σε λίγο.
Η χειρονομία σου έχει κοντά πόδια.
-Τι με ήθελες; -Της επέτρεψες επισκέψεις;
-Μία. -Είναι μήνας του μέλιτος.
Η λαίδη Ντάνμπερι ήταν. Δεν θα το πει πουθενά.
Δεν χρειάζεται να το πει. Οι υπηρέτες μιλάνε. Το παλάτι γνωρίζει.
Ίσως ήρθε η ώρα να μου μιλήσεις ευθέως.
Τι έχει ο βασιλιάς;
Γιατί δεν πάει στην κλίνη της;
Εσύ να ανησυχείς για τη δική σου πλευρά.
Έλα.
ΠομΠομ.
Τι θέλει η χήρα πριγκίπισσα;
Δεν ξέρω!
Εμείς είχαμε σχέσεις με τον μακαρίτη βασιλιά.
Πράγματι.
-Είσαι ασήμαντη. -Είμαι ασήμαντη.
Γιατί θέλει να σε δει;
Δεν ξέρω! Δεν τους ξέρω αυτούς τους ανθρώπους.
Καλέ μου.
Σίγουρα χάρη σ' εσένα
και τη φήμη σου θέλουν να με συναντήσουν.
Υπόσχομαι να σου αφηγηθώ κάθε λεπτομέρεια μόλις γυρίσω.
Τι λες;
Φαντάζομαι ότι αρκεί.
Πες μου για τη συνάντησή σας.
Δεν ξέρω αν καταλαβαίνω.
-Συναντήθηκες με τη Μεγαλειοτάτη. -Ναι.
Ζητώ λεπτομέρειες.
Ήπιαμε τσάι.
Ήπιατε τσάι;
-Ναι. -Και;
-Γνώρισα το κουτάβι. -Το κουτάβι;
Ναι. Έχει ένα πομεράνιαν.
Τι συζητήσατε;
Έχει σημασία τι συζητάνε δύο κυρίες στο τσάι;
Συχνά συζητάνε για φορέματα, ανθοσυνθέσεις,
κεντήματα και τα σχόλια της κοινωνικής σεζόν.
Ίσως και τις νέες μουσικές συνθέσεις.
-Δεν νομίζω ότι γνωρίζει. -Γνωρίζει.
Άγκαθα.
Ξέρουμε τι λέγεται συχνά με το τσάι.
Τι ελέχθη στο συγκεκριμένο;
Στο συγκεκριμένο;
Κωλυσιεργείς εσκεμμένα, Άγκαθα.
-Δεν το ανέχομαι. -Λαίδη Ντάνμπερι.
Ορίστε;
Λαίδη Ντάνμπερι.
Αυτός είναι ο τίτλος μου, Υψηλοτάτη.
Που είχατε την καλοσύνη να μου δώσετε.
Λαίδη Άγκαθα Ντάνμπερι.
Και θυμάμαι κάτι σχετικά με το τσάι.
Πως συνειδητοποίησα ότι η νέα βασίλισσα αγνοεί ότι οι τίτλοι είναι νέοι.
Αυτό δεν είναι ενδιαφέρον θέμα για ένα επερχόμενο τσάι;
Ίσως πρέπει να συζητήσουμε ως γυναίκες.
Αφήστε το πάνω μου.
-Αν ήταν εδώ ο λόρδος Μπιουτ... -Τα καταφέρνω.
Με εκπλήσσεις.
Πάντα σε θεωρούσα ήσυχη.
Δεν είμαι ήσυχη, ο σύζυγός μου είναι φωνακλάς.
Λαίδη Ντάνμπερι.
Πρέπει να ξέρω τι συμβαίνει στο Μπάκιγχαμ.
Χρειάζομαι ένα άτομο εμπιστοσύνης.
Καταλαβαίνεις;
Ναι.
Ωραία, λοιπόν.
Παραδοσιακά, όταν απονέμεται ένας τίτλος,
συνοδεύεται από εισόδημα και γη.
Ένα κτήμα.
Δίχως αυτά, ένας τίτλος είναι απλώς τίτλος.
Όλοι έχουμε ανάγκες, κυρία μου.
Θες χρήματα.
Ξεχνάτε πως ο πεθερός σας, ο βασιλιάς, γνώριζε την οικογένειά μου
επειδή κι ο δικός μου είναι βασιλιάς.
Κι η Σιέρα Λεόνε είναι πολύ πλούσια.
Έχουμε χρήματα. Πιο πολλά από πολλούς της καλής κοινωνίας.
Αυτό που θέλω είναι να μην απαγορεύεται η είσοδος του συζύγου μου στη Γουάιτ.
Θέλω να τον καλούν στα κυνήγια.
Να πηγαίνω στην καλύτερη μοδίστρα, να έχω τις καλύτερες θέσεις στην όπερα.
Αυτό είναι πλεονεξία.
Ζητάς πολλά.
Να 'σαι ευγνώμων.
Είπατε ότι θέλετε να ξέρετε τι συμβαίνει στο Μπάκιγχαμ.
Μάλλον γιατί ο λόρδος Μπιουτ πιστεύει πως ελέγχετε το θέμα.
Ειδάλλως, η Βουλή των Λόρδων θα ήταν στο κατώφλι σας.
Έτσι δεν είναι;
Προσοχή, λαίδη Ντάνμπερι.
Απλώς επισημαίνω.
Θέλετε να μαθαίνετε τι συμβαίνει στο Μπάκιγχαμ.
Εμείς θέλουμε να είμαστε ισότιμοι.
Ας υπάρξει αμοιβαία ευγνωμοσύνη.
Γεια, Καρλόττα.
Γεια σου.
Μπορούμε να φάμε μαζί απόψε;
Να φάμε;
Να φάμε; Είσαι...
Να φάμε;
Καρλόττα.
Πού πηγαίνεις;
Δεν ξέρω, μακριά σου. Όπου δεν είσαι εσύ.
Καρλόττα!
Αν μου δώσεις μια ευκαιρία... Σταμάτα να περπατάς!
Δεν έχεις λόγο να με συμπαθείς.
Ούτε να με εμπιστευτείς. Μετά τον γάμο, κλείστηκα στο αστεροσκοπείο.
Κι έρχομαι για δείπνο, λες και...
Μα αν μου αφιερώσεις μόνο μια βραδιά,
θα σου δείξω τι έκανα.
Ίσως δεν με συγχωρήσεις, μα ίσως με μισήσεις λιγότερο.
Το βλέπεις;
Δεν βλέπω τίποτα.
Συγκεντρώσου.
Δεν μπορώ να συγκεντρωθώ μ' εσένα πάνω απ' το κεφάλι μου.
-Κάτσε να εστιάσω λίγο. -Θα με αφήσεις να...
Απίστευτο! Τι είναι αυτό;
Η Αφροδίτη.
Η Αφροδίτη; Ο πλανήτης; Κοιτάζω την Αφροδίτη;
Ναι. Τη μελετούσα.
Επίκειται σπάνιο συμβάν. Θα κινηθεί σε συγκεκριμένη τροχιά,
θα μας δώσει μία στιγμή να κάνουμε ακριβείς μετρήσεις,
κι έτσι θα μάθουμε την απόσταση μεταξύ Γης και Ήλιου.
Λέγεται "Διέλευση της Αφροδίτης".
Θα είναι υπέροχο θέαμα.
Είναι...
Γεώργιε, είναι υπέροχη.
Είναι.
Αυτό έκανες.
Έχει κάτι ο ουρανός.
Σ' αυτόν τον κόσμο, όπου έχω τόση εξουσία και προσοχή,
πρέπει να θυμάμαι ότι είμαι σκόνη.
Μια μικρή κουκκίδα στο σύμπαν.
Με κρατά ταπεινό.
Είναι επικίνδυνο να είσαι βασιλιάς.
Ο κόσμος μου περιστρέφεται γύρω μου,
κι αυτό με έκανε εγωιστή.
Πρέπει να ήταν επώδυνο και σκληρό που σου χάλασα τη νύχτα γάμου.
Ήταν και δική σου νύχτα γάμου.
Λυπάμαι πολύ.
Ναι, κοίτα...
Δεν σε συγχωρώ.
Ακόμα.
Καλό αυτό.
Δίνει ελπίδα.
Ενδεχομένως.
Ξέρεις,
σχεδόν δεν μετράει ως νύχτα του γάμου,
γιατί δεν ζήσαμε αυτό που έπρεπε.
Μου το είπαν κι αυτό.
Ας κάνουμε νέα αρχή.
Νέα προσπάθεια.
Αν θέλεις.
Κοίτα...
Αυτό φαίνεται πολύ...
Τη βρίσκω λογική ιδέα.
Θα έρθεις στο σπίτι, στο Μπάκιγχαμ;
Θα έρθω στο σπίτι, στο Μπάκιγχαμ.
"Δεν ταξιδεύουμε μαζί".
Μα το κάναμε, μετά τον γάμο.
Προστασία της διαδοχής.
Μετά τον γάμο, δεν γινόταν να κυοφορείς τον διάδοχο.
Ούτε τώρα γίνεται.
Δεν το ξέρουν αυτό.
Και, μετά το αποψινό,
θα είναι πιθανό.
Θα σε δω σύντομα.
Θέλετε κάτι να δροσιστείτε;
Ναι. Ευχαριστώ.
Είσαι καταπληκτική.
Είναι όμορφο,
αλλά έχει χιλιάδες κουμπάκια.
Φοβάμαι μήπως οι καμαριέρες έκαναν λάθος επιλογή.
Τα πάω καλά με τα κουμπιά.
Καρλόττα.
Ξέρεις τι θα κάνουμε;
Ναι. Τα ξέρω όλα.
Έχω δει ζωγραφιές
και μου εξήγησαν λεπτομερώς τι θα συμβεί.
Καλά που μου το είπες.
Δεν μ' αρέσει το σημείο όπου χτυπάει το κεφάλι μου στον τοίχο.
Γίνεται να το αποφύγουμε;
Ναι, γίνεται να το αποφύγουμε.
ΓΒ
Μας ανήκει αυτό;
Είσαι σίγουρη;
Τι λένε τα χαρτιά απ' το παλάτι;
Τα χαρτιά λένε ότι μας ανήκει.
Αυτό, η γη,
θέσεις στο Ίτον για τα αγόρια,
και, προφανώς, και κάποια βοοειδή.
Να το κλειδί.
Δεν περίμενα να έρθει αυτή η μέρα.
Ξέρεις πώς συνέβη;
Δεν έχω ιδέα.
Θα σου πω εγώ πώς έγινε.
Ο βασιλιάς με βλέπει γι' αυτό που είμαι.
Βλέπει τις αρετές, τις αξίες μου.
Εκείνος καταλαβαίνει ότι πάνε τα παλιά
κι ότι αυτός είναι ένας νέος κόσμος.
Ότι οι άντρες είναι άντρες...
ανεξαρτήτως καταγωγής.
Ίσως αυτή να είναι η αρχή μιας νέας εποχής.
-Νομίζω... -Σιωπή, γυναίκα.
Θα δοκιμάσω το κλειδί.
Βγήκε για ιππασία ή περίπατο. Θα τον περιμένουμε για το πρόγευμα.
Θέλω να φάμε μαζί.
Δεν νομίζω ότι βγήκε, Μεγαλειοτάτη.
Έχει επισκέψεις.
...τότε, πολιτική.
Μη με αναγκάσεις να ρωτήσω.
Δεν σε αναγκάζω.
Δεν σε αφορά. Δικός μου είναι ο γάμος.
Ο γάμος σου αφορά το παλάτι.
Και το κοινοβούλιο.
Ο γάμος σου αφορά τη χώρα!
Δεν γίνεται να πάει στραβά!
Πρέπει να μάθω αν την έριξες στο κρεβάτι.
-Το Στέμμα... -Είπες να παντρευτώ για το Στέμμα.
Το έκανα.
Να τη γοητεύσω, για να διευκολύνω το Στέμμα.
Είπες να μη με μάθει,
για να προστατεύσω τα μυστικά του Στέμματος.
Είπες να τη ρίξω στο κρεβάτι. Το έκανα! Καταλαβαίνω!
Ήταν ξεκάθαρο απ' την πρώτη μου ανάσα
ότι γεννήθηκα για να υπηρετώ το σπουδαίο έθνος,
κι ως εκ τούτου συχνά δρω κόντρα στα θέλω μου!
Είμαι υπόδειγμα καθήκοντος.
Το Στέμμα ενυπάρχει μέσα μου, μπηγμένο σαν μαχαίρι!
Δεν χρειάζεται να μου το εξηγείς, μητέρα.
Είμαι το Στέμμα!
Θα προγευματίσω τώρα.
Δεν θα περιμένω τον βασιλιά.
Η λίστα με τις νύφες για τους γιους σας απ' τον αρχιθαλαμηπόλο.
Ευχαριστώ.
Υπέροχο πρωινό.
Έφυγε;
Η μητέρα σας αναχώρησε. Το φρόντισα.
Η Καρλόττα;
Προγευματίζει στην τραπεζαρία. Αν θέλετε να πάτε...
Να καλέσω τον γιατρό, Μεγαλειότατε;
Όχι.
Καλά είμαι. Δεν τον χρειάζομαι.
Ναι. Φέρ' τον.
Η Καρλόττα.
Δεν θα το μάθει ποτέ.
Υποτιτλισμός: Νότα Μουζάκη